அபுல் மொமென்

அபுல் மொமென் (Abul Momen) (பிறப்பு: டிசம்பர் 18, 1948) வங்காளதேசத்தைச் சேர்ந்த பத்திரிகையாளர். இவர் 1998 முதல் புரோதோம் அலோ என்ற தினசரி பத்திரிக்கையின் ஆசிரியராக இருந்தார். தற்போது தைனிக் சுப்ரபாத் என்ற இதழின் ஆலோசனை ஆசிரியராக உள்ளார்.வங்காளதேச அரசால் 2017 இல் இவருக்கு எகுசே பதக் விருது வழங்கப்பட்டது.

 பின்னணி மற்றும் தொழில் 
மொமன், டிசம்பர் 18, 1948 இல் சிட்டகாங் மாவட்டத்தில் கியோச்சியா ஒன்றியத்திலுள்ள சத்கானியா உபாசிலாவில் பிறந்தார். எழுத்தாளர் அபுல் பசல் இவரின் தந்தையாவார். டாக்கா பல்கலைக்கழகத்தில் முதுகலைப் படிப்பை முடித்த பின்னர்,  இவர் சிட்டகாங் கலைக் கல்லூரி, தி டெய்லி ஸ்டார் மற்றும் தி டெய்லி போரர் ககோஜ் ஆகியவற்றில் பணியாற்றினார். இவர் புனைகதை அல்லாத பிரிவில் 2016 இல் பங்களா அகாடமி இலக்கிய விருதை வென்றார்.

 தனிப்பட்ட வாழ்க்கை 
மொமன், சீலா என்பவரை மணந்தார். இவர்களுக்கு ஒரு மகள் மற்றும் ஒரு மகன் உள்ளனர்.

 மேற்கோள்கள் 

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:பத்திரிகையாளர்கள்
பகுப்பு:வங்காளதேச ஊடகத் துறையினர்